Diari Oficial de la Generalitat Valenciana


Sumari del DOGV 4125, del 12-11-2001 (2001/10073)

Informació pública de l'alternativa tècnica d'actuació integrada per al desenvolupament de la unitat d'execució 8-UE-R del Pla General d'Ordenació Urbana de Castelló.
----------------------------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10313


Organisme emissor
:   Jgr Castellón, SA

Tipus de document
:   Anunci

Informació pública de l'alternativa tècnica d'actuació integrada per al desenvolupament de la unitat d'execució 8-UE-R del Pla General d'Ordenació Urbana de Castelló. [2001/S10833]
  
La societat mercantil JGR Castellón, SA, amb domini social a Castelló de la Plana, carrer de la Trinitat 70, amb NIF A-12390613 i amb número de telèfon 526 83 16 26, mitjançant aquest anunci i d'acord amb el que estableix l'article 48 C), en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística comunica:
  
Que ha presentat alternativa tècnica d'actuació integrada per al desenvolupament de la unitat d'execució 8-UE-R del Pla General d'Ordenació Urbana de Castelló, amb la següent delimitació: nord, avinguda l'Alcora i finques urbanes; sud, futur carrer La Figuera i sector 01-SU-R, est, carrer Vall d'Alba i finques urbanes i, oest, avinguda Enrique Gimeno.
  
Per a això d'acord amb l'article 45 i 32 A) i B) del text legal abans esmentat, s'ha procedit a presentar el corresponent programa d'actuació integrada per al desenvolupament de l'esmentada unitat d'execució i la documentació pertinent, comprensiva d'alternativa tècnica i avantprojecte d'urbanització, junt amb les corresponents memòries i la resta de documentació, i també la redelimitació de l'àmbit de l'esmentada unitat i s'utilitzarà la via simplificada del procediment prevista en l'article 48 de la Llei 6/1994, de 15 de novembre.
  
Així, s'ha protocol·litzat alternativa tècnica i avantprojecte d'urbanització, junt amb les corresponents memòries i la resta de documentació, i també la redelimitació de l'esmentada unitat a la notaria del senyor Enrique Ferrero María mitjançant acta de data 16 d'octubre de 2001, amb número de protocol 3432. Els exemplars també estaran disponibles a la Secció d'Urbanisme i Obres de l'Ajuntament de Castelló de la Plana, amb data d'entrada 7 de juny de 2001 i amb número de registre 46702 i, la redelimitació de l'àmbit de l'esmentada unitat d'execució es va presentar el dia 10 de juliol de 2001, amb número de registre 55312, sent-ne completats mitjançant escrit amb data d'entrada 16 d'octubre de 2001 i amb número de registre 76561, i qualsevol persona podrà, dins del termini de 20 dies comptadors a partir de l'endemà de la publicació d'aquest anunci en el Diari Oficial de la Generalitat Valenciana, comparéixer a la notaria per a obtenir còpia de l'acta o sol·licitar que se li exhibisca aquesta. Així mateix, podrà consultar a l'ajuntament les actuacions derivades de la documentació depositada i presentar davant d'aquest, per a la incorporació a aquestes, tant al·legacions com alternatives tècniques que pretenguen competir amb l'exposada al públic, i també presentar proposicions juridicoeconòmiques per a executar qualsevol de les alternatives tècniques, en el termini de 5 dies següents comptadors des del venciment del termini de 20 dies abans ressenyat.
  
Expressament es fa constar que aquest anunci es dirigeix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, i també aquells el domicili dels quals figura en aquest llistat, com la pròpia parcel·la cadastral, o simplement amb el nom del municipi.